CELEX: 31990R2126
Language: el
Date: 1990-07-23 00:00:00
Title: Κανονισμός (ΕΟΚ) αριθ. 2126/90 του Συμβουλίου της 23ης Ιουλίου 1990 για την παράταση του προσωρινού δασμού αντιντάμπινγκ στις εισαγωγές τριοξειδίου του βολφραμίου και βολφραμικού οξέος, καταγωγής Λαϊκής Δημοκρατίας της Κίνας

Avis juridique important

|

31990R2126

Κανονισμός (ΕΟΚ) αριθ. 2126/90 του Συμβουλίου της 23ης Ιουλίου 1990 για την παράταση του προσωρινού δασμού αντιντάμπινγκ στις εισαγωγές τριοξειδίου του βολφραμίου και βολφραμικού οξέος, καταγωγής Λαϊκής Δημοκρατίας της Κίνας  

Επίσημη Εφημερίδα αριθ. L 195 της 26/07/1990 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2126/90 ΤΟΥ ΣΥΜΒΟΥΛΙΟΥ  της 23ης Ιουλίου 1990  για την παράταση του προσωρινού δασμού αντιντάμπινγκ στις εισαγωγές τριοξειδίου του βολφραμίου και βολφραμικού οξέος, καταγωγής Λαϊκής Δημοκρατίας της Κίνας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 762/90 (2), η Επιτροπή επέβαλε προσωρινό δασμό αντιντάμπινγκ στις εισαγωγές τριοξειδίου του βολφραμίου και βολφραμικού οξέος, καταγωγής Λαϊκής Δημοκρατίας της Κίνας·  ότι η εξέταση των γεγονότων δεν έχει ακόμα περατωθεί και ότι η Επιτροπή ενημέρωσε τους ενδιαφερόμενους κινέζους εξαγωγείς σχετικά με την πρόθεσή της να παρατείνει την ισχύ του προσωρινού δασμού αντιντάμπινγκ για συμπληρωματική περίοδο που δεν υπερβαίνει τους δύο μήνες·  ότι οι εξαγωγείς δεν προέβαλαν αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ που επιβλήθηκε για τις εισαγωγές τριοξειδίου του βολφραμίου και βολφραμικού οξέος, καταγωγής Λαϊκής Δημοκρατίας της Κίνας, με τον κανονισμό (ΕΟΚ) αριθ. 762/90, παρατείνεται για περίοδο που δεν υπερβαίνει τους δύο μήνες.  Με την επιφύλαξη του άρθρου 11 του κανονισμού (ΕΟΚ) αριθ. 2423/88 και άλλης απόφασης του Συμβουλίου, εφαρμόζεται μέχρις ότου αρχίσει να ισχύει πράξη του Συμβουλίου για τη λήψη οριστικών μέτρων.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Ιουλίου 1990.  Για το Συμβούλιο  Ο Πρόεδρος  G. CARLI  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 83 της 30. 3. 1990, σ. 29.